**বিদেশে মেয়ের ওপর যৌন নির্যাতন সংক্রান্ত অভিযোগ (সুয়োমোটো-১৯/১৮)**

দৈনিক প্রথম আলো প্রত্রিকায় ১২ এপ্রিল ২০১৮ তারিখ “বিদেশে মেয়ের ওপর যৌন নির্যাতন, দিশেহারা বাবা” শীর্ষক শিরোনামে প্রকাশিত সংবাদের প্রতি জাতীয় মানবাধিকার কমিশনের দৃষ্টি আকৃষ্ট হয়েছে। প্রকাশিত সংবাদে উল্লেখ করা হয় যে, 19 বছর বয়সী অবিবাহিত মেয়ের পাসপোর্টে বয়স 28 বছর এবং বিবাহিত উল্লেখ করে মেয়েটিকে গত 11 ফেব্রুয়ারি সৌদি আরবে পাঠায় একটি দালাল চক্র। এরপর থেকেই মেয়েটি যৌন ও শারীরিক নির্যাতনের শিকার হচ্ছেন। মেয়েটি জানান, সেখানে 10 থেকে 12 জন পুরুষ থাকেন, সারাদিন প্রচণ্ড কাজের চাপ এবং এর সঙ্গে চলে যৌন নির্যাতন। মেয়েটি এক ভিডিও বার্ডায় তাঁকে দেশে ফিরিয়ে আনার জন্য পরিবারের সদস্যদের প্রতি অনুরোধ করেন। মেয়ের বাবার দেওয়া তথ্য এবং গত 28 মার্চ কেরানীগঞ্জ থানায় বাবার করা সাধারণ ডায়েরি অনুযায়ী, সাভারের হেমায়েতপুর গ্রামীণ ট্রাভেলসের মালিক আবুল কাশেম মেয়েটিকে বিদেশ পাঠানোর ক্ষেত্রে মূল ভূমিকা পালন করেন।

**অভিযোগ সংক্রান্ত বিষয়ে তদন্তপূর্বক প্রতিবেদন প্রেরণ জন্য সচিব, প্রবাসী কল্যাণ ও বৈদেশিক কর্মসংস্থান মন্ত্রণালয়-কে বলা হয়েছে।**